สวัสดีค่ะ หนูเกิดอาการปวดหัวบ่อยๆ และปวดหัวแต่ละทีก็นานจนกว่าจะหาย ปวดหัวข้างขาวไปหาขมับลงมาท้ายทอย บ้างครั้งเรียนอยู่ก็ปวดขึ้นมาจนไม่เป็นอันเรียน ปวดหัวแบบนี้เป็นอะไรค่ะ
สวัสดีค่ะ การวินิจฉัยที่เป็นไปได้1.ปวดหัวไมเกรน คือปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียวอาจมีคลื่นไส้ ตาพร่าร่วมด้วย2.ปวดหัวจากการใช้งาน มักปวดมากช่วงเย็น ปวดตรงท้ายทอย หากพักมักจะดีขึ้น3.ปวดหัวจากภาวะในสมอง มักจะปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด คลื่นไส้ อาเจียนมาก ร่วมกับมีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อนหากมีอาการปวดที่คล้ายกับภาวะในสมอง ควรรีบไปพบแพทย์ตอนนี้ฟังเบื้องต้นหากปวดร้าวลงมาท้ายทอยด้วยอาจเกิดจากกลุ่มปวดหัวจากกล้ามเนื้อและการใช้งานการดูแลตัวเองเบื้องต้น ควรนอนพักผ่อนมากๆ และนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์ได้ และหลีกเลี่ยงสิ่งกระตุ้น (ถ้ามี) ที่ทำให้ปวดมากขึ้น